ET
4.7.2022
Euroopa Liidu Teataja
C 257/45
17. mail 2022 esitatud hagi – Groz-Beckert versus EUIPO (risttahukakujulisel pakendil asuvas valget, punast ja tumerohelist värvi ristkülikus seisnev asendmärk) (Kohtuasi T-277/22) (2022/C 257/58) Kohtumenetluse keel: saksa Pooled Hageja: Groz-Beckert KG (Albstadt, Saksamaa) (esindajad: advokaadid M.
Nielen ja U. Kaufmann) Kostja: Euroopa Liidu Intellektuaalomandi Amet (EUIPO)
Andmed EUIPO menetluse kohta Vaidlusalune kaubamärk: Taotlus registreerida asendmärk, mis on risttahukakujulisel pakendil asuv valget, punast ja tumerohelist värvi ristkülik – registreerimistaotlus nr 18 243 038 Vaidlustatud otsus: EUIPO viienda apellatsioonikoja 2. märtsi 2022. aasta otsus asjas R 1444/2021-5
Nõuded Hageja palub Üldkohtul: — tühistada vaidlustatud otsus; — mõista kohtukulud välja EUIPO-lt.
Väited — Euroopa Parlamendi ja nõukogu määruse (EL) 2017/1001 artikli 7 lõike 1 punkti b rikkumine; — Euroopa Parlamendi ja nõukogu määruse (EL) 2017/1001 artikli 95 lõike 1 esimese lause rikkumine.
18. mail 2022 esitatud hagi – Mazepin versus nõukogu (Kohtuasi T-282/22) (2022/C 257/59) Kohtumenetluse keel: inglise Pooled Hageja: Dmitry Arkadievich Mazepin (Moskva, Venemaa) (esindajad: advokaadid D. Rovetta, M. Campa, M. Moretto ja V. Villante) Kostja: Euroopa Liidu Nõukogu
Nõuded Hageja palub Üldkohtul: — tühistada nõukogu 9. märtsi 2022. aasta otsus (ÜVJP) 2022/397, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (1), ning nõukogu 9. märtsi 2022. aasta rakendusmäärus (EL) 2022/396, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (2); ja — mõista kohtukulud välja nõukogult.